*Ranschburg Jenő*

**Hátteki**

Lába körme, karma hosszú,

bajszát vállán átveti,

a pocakja boroshordó,

ő híres Hátteki!

Szeme helyén két golyóbis,

vajon azon lát-e ki?

Szakállát a földön húzza,

ő híres Hátteki!

Gyerekhúson él. A borsó

meg a spenót árt neki.

Foga csattog, hangja érdes,

ő híres Hátteki!

Este zörget. Jaj, úgy félek!

a zsákmányát itt szedi!

Hát te ki vagy? – mondja Nagyi...

vajon honnan ismeri?